b'\n_START_ARTICLE_\nTuje \xc5\xa1tevilo\n_START_PARAGRAPH_\nTuji \xc5\xa1tevili sta v matematiki dve celi \xc5\xa1tevili a in b, ki nimata skupnega delitelja razen 1 in -1, oziroma enakovredno, katerih najve\xc4\x8dji skupni delitelj je enak 1. To zna\xc4\x8dilnost obi\xc4\x8dajno zapi\xc5\xa1emo kot D(a,b) = 1. Seveda je lahko med seboj tudi ve\xc4\x8d tujih \xc5\xa1tevil._NEWLINE_6 in 35 sta na primer tuji \xc5\xa1tevili, 6 in 27 pa nista, saj sta deljivi s 3. 1 je tuje \xc5\xa1tevilo vsakemu celemu \xc5\xa1tevilu, 0 pa je tuje le 1 in -1._NEWLINE_Z Evklidovim algoritmom ali neposredno z razcepom na prafaktorje je mo\xc4\x8d dolo\xc4\x8diti ali sta dve \xc5\xa1tevili tuji._NEWLINE_Eulerjeva funkcija \xcf\x86(n) pozitivnega celega \xc5\xa1tevila n da skupno \xc5\xa1tevilo celih \xc5\xa1tevil med 1 in n, ki so n tuja.'